open-index/open-wikipedia-markdown huggingface dataset:
Rietumeiropa

[right|thumbnail|235px|Eiropas [Reģions|reģioni pēc ANO definīcijas. (ANO definētā Rietumeiropa iekrāsota debeszilā krāsā):
<span style="color:blue">Ziemeļeiropa</span>
Rietumeiropa
<span style="color:salmon">Austrumeiropa</span>
<span style="color:lightgreen">Dienvideiropa</span>]]
thumbnail|235px|Rietumeiropas valstis (''Westeuropa'') atbilstoši "kultūras telpas" koncepcijai

**Rietumeiropa** ir Eiropas rietumu daļa, kurā pēc Eiropas Savienības (ES) ieteiktās definīcijas ietilpst Andora, Apvienotā Karaliste, Austrija, Beļģija, Francija, Īrija, Lihtenšteina, Luksemburga, Monako, Nīderlande, Šveice, Vācija, kā arī autonomās Normandijas salas — Džērsija un Gērnsija, Menas Sala.

Politiski un vēsturiski šis termins dažādos laikmetos ir krasi mainījies. Savā ģeogrāfiskajā pamatnozīmē Rietumeiropā ietilpst arī Spānija un Portugāle, bet Britu salas pēc ANO definīcijas tiek pieskaitītas Ziemeļeiropai.

## Vēsture

Pēc Rietumromas impērijas sabrukuma Rietumeiropā dominēja Romas Katoļu baznīcas ietekme, bet pēc kristīgās baznīcas reformācijas tā sašķēlās protestantiskajā ziemeļdaļā (Lielbritānija, Nīderlande) un katoliskajā dienviddaļā (Spānija, Francija). No 15. līdz 19. gadsimtam Rietumeiropas valstis kļuva par globālām koloniālajām lielvarām. 20. gadsimta sākumā saasinājās Rietumeiropas valstu pretrunas ar Centrālajām lielvalstīm, vēlāk ar Padomju Savienību.

## Valstis

## Atsauces

## Ārējās saites
DVB-IPTV

**DVB-IPI** ir atvērts DVB standarts, kas ļauj nodrošināt audio un video signāla pārsūtīšanu līdz mājām caur Intertīkla protokolu. Tas ir digitālās televīzijas variants, kur signālu pārsūta caur internetu.

## Skatīt arī
* IPTV
* Video pēc pieprasījuma

## Ārējās saites
* DVB Interneta protokols
Atriebības ieroči

thumb||V-1 lidojošā bumba
thumb||V-2 raķete
thumb||V-3 lielgabals
**Atriebības ieroči** ( jeb saīsinājumā *V-Waffen*) bija nacistiskās Vācija superieroči Otrā pasaules kara laikā.

## Nosaukums
Nosaukumu „Atriebības ieroči” deva Jozefa Gebelsa vadītā Reiha tautas apgaismības un propagandas ministrija tiem ieročiem, kas kalpotu kā atriebība pret Sabiedroto spēku veikto Vācijas pilsētu bombardēšanu, kurai 1944. gadā Vācijas *[[Luftwaffe (Vērmahts)|Luftwaffe]]* nespēja atbildēt. *V-Waffen* varētu arī būt kā atbilde uz Apvienotās Karalistes *V for victory* kampaņu.

## V-1

V-1 bija pirmā spārnotā raķete, pirmā bezpilota lidmašīna. Tās palaida uz Londonu un Antverpeni Otrā pasaules kara beigās.

## V-2

V-2 jeb A4 bija šķidrās degvielas ballistiskā raķete no *[[Aggregate raķetes|Aggregate]]* projekta. Tās palaida uz Londonu un Antverpeni Otrā pasaules kara beigās.

## V-3

V-3 bija paredzēts kā milzīgs lielgabals ar stobra garumu 120 m, kas šautu lādiņus no stacionāras vietas Padekalē, Francijā. Kalibrs bija 150 mm un lādiņa masa — 140 kg. Tas spētu bombardēt Londonu ar 600 t sprāgstvielām dienā.  britu Gaisa spēki iznīcināja kompleksu pirms V-3 pabeigšanas.

## Ārējās saites

* V-1.Чудо-оружие "третьего рейха" /Техникум Марка Солонина/ Часть 1
Mērzisaida

**Mērzisaida** () ir ceremoniālā un metropoles grāfiste Anglijā, Ziemeļrietumanglijas reģionā. Atrodas Anglijas ziemeļrietumos Īrijas jūras krastā Mērzi upes lejtecē, no kuras ieguvusi savu nosaukumu. Robežojas ziemeļos ar Lankašīru, austrumos — ar Lielo Mančestru, bet dienvidos — ar Češīru. Grāfiste dibināta 1974. gada 1. aprīlī, apvienojot Lankašīras urbāno dienvidrietumu daļu un Češīrai piederošo Viralas pussalu. Administratīvi grāfiste dalās piecos metropoles boro.

## Atsauces

## Ārējās saites
Romas līgums

**Romas līgums**, ar kuru tika dibināta Eiropas Ekonomiskā kopiena, tika parakstīts 1957. gadā un stājās spēkā 1958. gadā vienlaikus ar Eiropas Atomenerģijas kopienas dibināšanas līgumu. Romas līguma deklarētais nolūks bija izstrādāt mehānismus, ar kuru palīdzību stiprināt mieru, demokrātiju un labklājību Eiropā. 

Līgums vairākkārt grozīts.

## Skatīt arī
* Amsterdamas līgums
* Māstrihtas līgums
* Lisabonas līgums

## Ārējās saites
Češīra

**Češīra** () ir viena no četrdesmit astoņām Anglijas ceremoniālajām grāfistēm un viena no divdesmit septiņām nemetropoles grāfistēm valsts rietumu daļā. Ietilpst Ziemeļrietumanglijas reģionā. Grāfiste robežojas ar Mērzisaidu un ar Lielo Mančestru ziemeļos, ar Dārbišīru austrumos, ar Stefordšīru dienvidaustrumos un ar Šropšīru dienvidos, kā arī ar Velsu dienvidrietumos. Grāfisti rietumos apskalo divi Īrijas jūras līči. Grāfistes tradicionālais centrs ir Čestera, bet lielākā pilsēta — Voringtona.

Grāfistes kopējā platība ir 2 343 km², pēc 2011. gada datiem grāfistē dzīvo 1 028 600 iedzīvotāji. Pēc platības tā ir divdesmit piektā lielākā, bet pēc iedzīvotāju skaita tā ir deviņpadsmitā lielākā ceremoniālā grāfiste un divdesmit sestā lielākā nemetropoles grāfiste.

## Ārējās saites
Kuriļu salu strīds

thumb|400px|Japānas-Krievijas robežas maiņa: pēc 1855. gada Šimodas līguma (un 1951. gada Sanfrancisko līguma), pēc 1875. gada Pēterburgas līguma, pēc Otrā pasaules kara beigām 1945. gadā (ko neatzīt Japāna un liela daļa pasaules valstu).
thumb|400px|Japānas Nemuro subprefektūras teritorija.
**Kuriļu salu strīds** ir strīds starp Japānu un Krieviju par dienvidu Kuriļu salu piederību. Strīdīgās salas šobrīd atrodas Krievijas Federācijas teritorijā kā Sahalīnas apgabala sastāvdaļa, taču tās par savu teritoriju uzskata arī Japāna, kas tās dēvē par **Ziemeļu teritorijām** (*北方領土 Hoppō Ryōdo*) jeb **Dienvidčišimu** (*南千島 Minami Chishima*).

## Strīdus teritorija

* Kunašira (krievu *Кунашир*, japāņu *国後島 Kunashiri*)
* Iturupa (krievu *Итуруп*, japāņu *択捉島 Etorofu*)
* Šikotana (krievu *Шикотан*, japāņu *色丹島*)
* Habomai (krievu *Хабомай*, japāņu *歯舞群島*)

## Vēsture
1855. gadā noslēgtajā Šimodas līgumā Krievijas impērijas un Japānas robeža bija noteikta starp Iturupas un Urupas salām. Visa Iturupa pienācās Japānai, savukārt visas salas uz ziemeļiem no tās - Krievijai. Sahalīnas sala bija kopējas pārvaldes teritorija jeb kondomīnija.  
Tomēr 1875. gada Pēterburgas līgumā Krievijas impērija atteicās no visām Kuriļu salām, pretī iegūstot Sahalīnu savā īpašumā. 
Pēc zaudētā Krievijas-Japānas kara 1905. gada Krievijas impērija Portsmutas līgumā atteicās no Sahalīnas dienvidu daļas. 
Pēc Otrā pasaules kara Japāna Sanfrancisko līgumā (1951) atteicās no Sahalīnas un Kuriļu salu ziemeļu daļas, ko tā ieguva 1905. gada 5. septembrī parakstītā Portsmutas līguma rezultātā. Par šādu Japānas teritorijas samazināšanu jau iepriekš bija vienojušies Sabiedroto spēki un tas bija viens no priekšnosacījumiem, lai PSRS iesaistītos militārā konfliktā pret Japānu.
Taču PSRS izlēma neparakstīt Sanfrancisko līgumu un paturēt visas Kuriļu salas, iekļaujot tās Sahalīnas apgabalā.

2005. gada 7. jūlijā Eiropas Parlaments formulēja savu nostāju par šīm strīdus teritorijām, aicinot Krieviju atdot šīs salas Japānai. Krievija tūdaļ pat izteica protestu par šo lēmumu.

2006. gadā Krievijas Putina administrācija piedāvāja atgriezt Japānai Šikotanas un Habomai salas, ja Japāna piekristu abu pārējo salu palikšanai Krievijas sastāvā. Par šādu iespējamo robežu pēc potenciālās miera līguma parakstīšanas arī bija runa 1956. gada Padomju-Japānas kopdeklarācijā.

## Ārējās saites
* Northern Territories Affairs Administration (Cabinet Office, Japan)
* Japanese Territory: Northern Territories (MOFA, Japan)
* Chishima: Frontiers of San Francisco (A documentary film about Kuril Island dispute.)
* The convoluted case of the coveted Kurils analysis by Kosuke Takahashi (November 25, 2004)
* Northern Territories dispute highlights flawed diplomacy by Gregory Clark, *[[The Japan Times]]* (March 24, 2005)
* Creative thinking on the Kurils analysis by Kosuke Takahashi (April 20, 2005)
* Akaha and Vassilieva, "Lessons for Improved Japan – Russia Relations", Asahi Shimbun, June 20, 2005, Monterey Institute of International Studies
Dārbišīra

**Dārbišīra** (; ) ir ceremoniālā un nemetropoles grāfiste Anglijas vidienē, Austrummidlendas reģionā. Tās administratīvais centrs ir Metloka. Ceremoniālajā grāfistē ir unitārā pašvaldība Dārbi, kas ir arī tās lielākā apdzīvotā vieta, un nemetropoles grāfiste Dārbišīra ar 8 nemetropoles distriktiem.

## Ārējās saites
Notingemšīra

**Notingemšīra** (; ) ir ceremoniālā un nemetropoles grāfiste Anglijā, Austrummidlendas reģionā. Robežojas ar Dienvidjorkšīru ziemeļrietumos, Linkolnšīru austrumos, Lesteršīru dienvidos un Dārbišīru rietumos. Administratīvi Notingemširas ceremoniālo grāfisti veido Notingemas unitārā pašvaldība un Notingemšīras nemetropoles grāfiste, kas sastāv no septiņiem distriktiem. Tradicionālais grāfistes centrs ir Notingema, bet nemetropoles grāfistes administrācija atrodas tās priekšpilsētā Vestbridžfordā.

## Ārējās saites
Laptevu jūra

**Laptevu jūra** (, ) ir Ziemeļu Ledus okeānam piederīga malas jūra Krievijas Federācijas ziemeļos. 

## Nosaukums
Kopš 16. gadsimta dažādos avotos dēvēta par **Tatāru jūru**, **Ļenas jūru**, **Sibīrijas jūru** un **Ledus jūru**. 
1883. gadā Fritjofs Nansens to nosauca par **Nordenšelda jūru**, 1913. gadā Krievijas ģeogrāfijas biedrība ierosināja to pārdēvēt Laptevu vārdā par godu brālēniem Dmitrijam un Haritonam Lapteviem. Tikai 1935. gadā PSRS valdība oficiāli ieviesa jauno nosaukumu.

## Robežas
Ziemeļos atrodas Ziemeļu Ledus okeāns, austrumos — Jaunsibīrijas salas un Ļahova salas. Dmitrija Lapteva šaurums starp Ļahova salām un Sibīrijas piekrasti savieno ar austrumos esošo Austrumsibīrijas jūru. Dienvidos atrodas Sibīrijas krasts, dienvidaustrumos — Janas līcis, dienvidrietumos — Taimiras pussalas austrumu piekraste. Rietumos atrodas Severnaja Zemļa; Viļkicka šaurums Laptevu jūru savieno rietumos esošo Karas jūru.

## Vispārējs apraksts
Kuģojama augustā un septembrī. Lielākais dziļums atrodas jūras ziemeļu daļā, kur beidzas kontinentālais šelfs un sākas okeāniskā dzelme, lielākais izmērītais dziļums ir 3385 metri. Tomēr caurmērā jūra ir salīdzinoši sekla — līdz 50 metrus dziļa, vidējais dziļums — 540 metri. Ūdens virsējā slāņa temperatūra ziemā ir no 0,8 °C līdz -1,8 °C, vasarā — no -1,5 °C līdz 8-15 °C, sāļums — no 1—2 ‰ pie upju ietekām līdz 25—35 ‰ ziemeļu daļā.

Laptevu jūrā ieplūst lielākā Austrumsibīrijas upe Ļena, kas veido ļoti lielu deltu. Dienvidrietumos jūrā ieplūst Hatanga, kas veido plašu, līcim līdzīgu estuāru — Hatangas līci. Citas lielākās jūrā ieplūstošās upes ir Anabara, Oļeņoka, Omoloja un Jana. Kontinenta piekraste stipri izrobota, lielākie līči ir Janas līcis, Buorhajas līcis, Oļeņokas līcis un Anabaras līcis.

## Iedzīvotāji
Jūras piekraste mazapdzīvota. Tās aborigēnie iedzīvotāji ir evenki, eveni, dolgani, jukagiri un jakuti. 20. gadsimtā ieceļoja krievi. Vienīgas pastāvīgās apdzīvotās vietas ir ostas pilsētciemats Tiksi, kā arī Naibas, Bikovskas, Ustjoļeņokas un Jukagiras ciemi. Ārpus Tiksi galvenā iedzīvotāju nodarbošanās ir zveja, medības un ziemeļbriežu audzēšana. 

Jūras krastos ierīkotas vairākas darbojošas vai slēgtas polārstacijas (Mispesčanija, Malijtaimira, Misčeļuskina, Ostrovsamuila, Andreja, Buhta Prončiščevoja, Nordvika, Anabara, Terpjaitumsa, Ustjoļeņoka, Dunaja, Sagastira, Antipinskaja, Ostrovsamoilovskija, Habarova, Ļena-Nordenšelda, Bikovmisa, Tiksi, Muostaha, Stolbovoja, Svjatojnosa, Kigiļaha, Saņņikova, Ostrovkoteļnija), kā arī militārās infrastruktūras objekti, tajā skaitā militārā bāze Severnij Kļever Koteļnijas salā.

## Galerija

Laptev sea sunset.JPG|Laptevu jūra. Saulriets.
Laptev sea ice hummocks.JPG|Laptevu jūra. Ledus.
Laptev sea.JPG|Kuteri uz gaisa spilvena *Hivus-10* Laptevu jūrā


## Ārējās saites
Horvātijas hokeja izlase

**Horvātijas hokeja izlase** ir komanda, kas pārstāv Horvātiju starptautiskajās hokeja spēlēs. 
2025. gadā tā bija iedalīta IIHF Pasaules čempionāta IB divīzijā.

Šobrīd tā atrodas 29. vietā Starptautiskās hokeja federācijas rangā un spēlēs 2026. gada Pasaules čempionāta hokejā 2. divīzijas A grupā.

## Atsauces
 

## Skatīt arī
* Dienvidslāvijas hokeja izlase
Rīgas "Unions"

**Rīgas "Unions"** ir bijušais Latvijas hokeja klubs, kas laika posmā starp 1931. un 1939. gadu spēlēja Latvijas hokeja līgā, pirmajās divās Latvijas hokeja līgas sezonās izcīnot čempiones titulu - tas notika 1931.—32. un 1932.—33. gada sezonās.

Komandas menedžeris tās pirmajās sezonās bija Pauls Frēlihs.

## Spēlētāji
violeta - spēlēja klubā, balta - nespēlēja klubā, pelēka - nav zināms
Herberts Kuške

**Herberts Kuške** () (dzimis , miris ) bija Latvijas vācbaltu hokejists, vārtsargs, Latvijas hokeja izlases dalībnieks. Sešas reizes izcīnījis Latvijas hokeja līgas čempiona titulu. 1931.-32. un 1932.-33. gada sezonā viņš to paveica kopā ar Rīgas "Unionu", bet 1934.-35., 1935.-36., 1937.-38. un 1938.-39. gada sezonā - kopā ar ASK Rīga.

Latvijas hokeja izlases sastāvā spēlējis 18 spēlēs, tai skaitā četros Pasaules čempionātos, kā arī 1936. gada Olimpiskajās spēlēs.

## Karjeras statistika

## Atsauces

## Ārējās saites
Līvijs Andronīks

**Lūcijs Līvijs Andronīks** (, dzimis ap 280.—260. g. p.m.ē., miris ap 207.—200. g. p.m.ē.) bija romiešu dramaturgs un dzejnieks, kuru bieži uzskata par romiešu literatūras tēvu.

## Dzīve

Domājams, ka Līvijs Andronīks dzimis un uzaudzis grieķu pilsētā Tarentā (mūsdienu Taranto), kur, iespējams, darbojies kā aktieris. Kad Tarentu ieņēma romieši, kļuvis par vergu kādam Līviju dzimtas pārstāvim, bet vēlāk ticis atbrīvots un darbojies kā skolotājs. Pedagoģiskiem nolūkiem Līvijs Andrīnīks diezgan brīvi pārtulkoja latīniski Homēra "Odiseju" (Senajā Romā tas bija viens no galvenajiem līdzekļiem grieķu valodas apguvei).

240. gadā p.m.ē. Līvijs Andronīks sarīkoja pirmo romiešu teātra izrādi, un turpmāko gadu laikā viņš uzrakstīja daudzas traģēdijas un komēdijas, pamatā sengrieķu tekstu adaptācijas. 207. gadā p.m.ē. viņš saņēma pasūtījumu uzrakstīt rituāla dziesmu jaunavu korim par godu dievietei Junonai; dziesmai bija ļoti liela piekrišana.

Par Līvija Andronīka dzīvi pēc 207. gada p.m.ē. drošu ziņu nav, un tiek uzskatīts, ka viņš miris neilgi pēc minētās rituāla dziesmas uzvešanas.

## Ārējās saites
Help! (albums)

**Help!** ir piektais grupas *[[The Beatles]]* albums. Tas tika izdots četrus mēnešus pirms "Rubber Soul", kas tiek uzskatīts par vienu no viņu labākajiem albumiem.

Uz albuma vāka bītli tur savas rokas tā, lai signalizējot ar karodziņiem sanāktu "HELP". Patiesībā tas ir mīts — ja viņiem rokās būtu karodziņi, varētu izlasīt "NUJV". Īstenībā viņiem vajadzētu turēt rokas šādi:

## Dziesmu saraksts
Visas dziesmas sarakstīja Lenons/Makartnijs, izņemot, kur pieminēts. Albumam tika atteikta dziesma "Wait", kuru vēlāk iekļāva "Rubber Soul".
### Pirmā puse
# "Help!" - 2:33
# "The Night Before" - 2:33
# "You've Got To Hide Your Love Away" - 2:06
# "I Need You" - 2:28 (Herisons)
# "Another Girl" - 2:04
# "You're Going To Lose That Girl" - 2:18
# "Ticket To Ride" - 3:03

### Otrā puse
# "Act Naturally" - 2:27 (Morisons/Rasels)
# "It's Only Love" - 1:53
# "You Like Me Too Much" - 2:34 (Herisons)
# "Tell Me What You See" - 2:35
# "I've Just Seen A Face" - 2:03
# "Yesterday" - 2:04
# "Dizzy Miss Lizzie" - 2:51 (Viljamss)
Rubber Soul

***Rubber Soul*** (no angļu valodas — 'gumijas dvēsele') ir sestais grupas *[[The Beatles]]* albums. Tas tika izdots dažas nedēļas pirms Ziemassvētkiem, tādēļ tas bija ļoti ienesīgs. Tas bieži tiek saukts par vienu no labākajiem mūzikas albumiem visā mūzikas vēsturē. Albums ir pat atgriezies pārdotāko albumu topos 1987. gada maijā (uz trim nedēļām), kā arī vēl pēc desmit gadiem.

Albumā klausītāji var dzirdēt arī tehniskus jauninājumus, piemēram, dziesmas "In My Life" klavesīna solo patiesībā netiek spēlēts uz klavesīna. Džordžs Mārtins patiesībā to spēlēja uz klavierēm. Viņam neizdevās spēlēt baroka stilā, tādēļ šis gabals tika ierakstīts divreiz lēnāk. Kad tas tika paātrināts, tas jau izklausījās pēc klavesīna.

Neizmantotās dziesmu versijas var noklausīties "The Beatles Anthology 2".

## Dziesmu saraksts
Visas dziesmas sarakstīja Lenons/Makartnijs, izņemot, kur pieminēts.

### Pirmā puse
# "Drive My Car" — 2:30
# "Norwegian Wood (This Bird Has Flown)" — 2:05
# "You Won't See Me" — 3:22
# "Nowhere Man" — 2:44
# "Think for Yourself" — 2:19 (Herisons)
# "The Word" — 2:43
# "Michelle" — 2:42

### Otrā puse
# "What Goes On" — 2:50 (Lenons/Makartnijs/Stārkijs)
# "Girl" — 2:33
# "I'm Looking Through You" — 2:27
# "In My Life" — 2:27
# "Wait" — 2:16
# "If I Needed Someone" — 2:23 (Herisons)
# "Run for Your Life" — 2:18

## Atsauces
RISC

**RISC** (no  - "samazinātas instrukciju kopas dators" jeb *reduced instruction set computing*) ir centrālā procesora izveides filozofija, kuras pamatā ir samazināts instrukciju skaits, un šo instrukciju izpildes laiks ir īss.

1980. gadā kompānija IBM izstrādāja pirmo RISC arhitektūras minidatoru *IBM801*.

## Skatīt arī
* CISC
Lesteršīra

**Lesteršīra** (; ) ir ceremoniālā un nemetropoles grāfiste Anglijas centrālajā daļā, Austrummidlendas reģionā. Tā robežojas ar Notingemšīru, Linkolnšīru, Ratlendu, Northemptonšīru, Vorikšīru, Stefordšīru un Dārbišīru. Lesteršīras ceremoniālās grāfistes tradicionālā galvaspilsēta ir tās lielākā apdzīvotā vieta Lestera, bet nemetropoles grāfistes administrācija atrodas Lesteras piepilsētā Glenfīldā.

Lesteršīra ir viena no trim Apvienotās Karalistes grāfistēm, kurā tiek gatavots Stiltonas siers. Grāfistes kulinārajam mantojumam pieder arī Meltonas cūkgaļas pīrāgs un sarkanais Lesteras siers.

Par grāfistes ziedu ir izvēlēta sarkanā uzpirkstīte.

## Atsauces

## Ārējās saites

* Lesteršīras grāfistes mājaslapa 
* Lesteršīras oficiālā tūrisma mājaslapa
Stefordšīra

**Stefordšīra** (; ) ir ceremoniālā un nemetropoles grāfiste Anglijas vidienē, Rietummidlendas reģionā. Ziemeļrietumos robežojas ar Češīras, austrumos — ar Dārbišīras un Lesteršīras, dienvidaustrumos — ar Vorikšīras, dienvidos — ar Rietummidlendas un Vusteršīras, bet rietumos — ar Šropšīras grāfisti. Ceremoniālās un nemetropoles grāfistes galvenā pilsēta ir Steforda, bet lielākā apdzīvotā vieta ir Stoka pie Trentas, kas ir no nemetropoles grāfistes neatkarīga unitārā pašvaldība. Citas lielas pilsētas ir Temverta, Ņūkāsla pie Laimas, Bērtona pie Trentas, Ličfīlda, Kenoka, Bērntvuda, Kidsgrova, Rūdžli un Līka. Kenokčeisas dabas parks ir daļa no Nacionālā meža Pīkdistrikta nacionālā parka.

Vulverhemptona, Volsola, Vestbromviča un Smetvika vēsturiski piederējušas Stefordšīras grāfistei, bet kopš 1974. gada šīs pilsētas atrodas Rietummidlendas metropoles grāfistē.

2009. gada jūlijā grāfistē tika atrasts pagaidām vēsturē lielākais anglosakšu depozīts (Stefordšīras depozīts), kas tiek datēts ar aptuvenu 7. gadsimtu.

## Atsauces

## Ārējās saites

*
Linkolnšīra

**Linkolnšīra** () ir grāfiste Anglijas austrumos, Lielbritānijā, Ziemeļjūras piekrastē. Tā robežojas ar Norfolku, Kembridžšīru, Ratlendu, Lesteršīru, Notingemšīru, Dienvidjorkšīru, Jorkšīras Īstraidingu, kā arī tai ir 19 metru gara robeža ar Northemptonšīru, īsākā robeža starp Anglijas grāfistēm. Grāfistes administratīvais centrs un lielākā pilsēta ir Linkolna (86 tūkst. iedzīvotāju).

## Ārējās saites
Herefordšīra

**Herefordšīra** () ir ceremoniālā grāfiste un unitārā pašvaldība Anglijas rietumos, Rietummidlendas reģionā. Robežojas rietumos ar Velsu, ziemeļos — ar Šropšīru, austrumos — ar Vusteršīru, bet dienvidos — ar Glosteršīru. Administratīvais centrs un lielākā pilsēta ir Hereforda.

## Vēsture
Herefordšīra ir viena no Anglijas vēsturiskajām grāfistēm — vēstures avotos pirmoreiz minēta Anglosakšu hronikās 1051. gadā. Kā administratīvā grāfiste izveidota 1889. gadā. 1974. gadā Herefordšīra tika apvienota ar Vusteršīru vienotā Herefordas un Vusteras nemetropoles grāfistē. Herefordšīras teritorijā izveidoja Dienvidherefordšīras, Herefordas un daļēji Molvernhilsas un Lemsteras distriktus. 1998. gada 1. aprīlī Herefordas un Vusteras grāfiste tika sadalīta vēsturiskajās Hereforšīras un Vusteršīras grāfistēs to iepriekšējās robežās ar maznozīmīgām izmaiņām. Vienlaicīgi Herefordšīra tika izveidota kā unitārā pašvaldība bez dalījuma distriktos.

## Administratīvais iedalījums
Administratīvi unitāro pašvaldību veido Herefordas lielpilsēta ar  iedzīvotājiem, piecas pagasta līmeņa pilsētas: Lemstera (), Rosa pie Vajas (), Ledberi (), Bromjārda () un Kingtona (), kā arī 230 pagasti.

## Atsauces

## Ārējās saites
Vusteršīra

**Vusteršīra** (; ) ir ceremoniālā un nemetropoles grāfiste Anglijas rietumos, Rietummidlendas reģionā. Katedrāles pilsēta Vustera ir grāfistes lielākā apdzīvotā vieta un administratīvais centrs.

Atbilstoši 2011. gada tautas skaitīšanas datiem grāfistē ir 566 169 iedzīvotāji, un, salīdzinot ar 2001. gadu, iedzīvotāju skaits ir pieaudzis par 4,4%. 95,7% grāfistes iedzīvotāju ir baltādainie, bet 92,4% — baltādainie briti. Vusteršīra ir etniski viendabīgāka nekā Anglija kopumā, kur baltādainie briti ir 79,8% no iedzīvotāju kopskaita.

## Ārējās saites
Rietummidlenda (grāfiste)

**Rietummidlenda** () ir ceremoniālā un metropoles grāfiste Anglijas rietumos. Ietilpst Rietummidlendas reģionā. Grāfistē atrodas Birmingemas, Vulverhemptonas un Koventri pilsētas, kā arī urbanizētie apgabali starp tām. Lielākā pilsēta ir Birmingema.

Šī ir Ronija O'Salivana un grupas *[[Black Sabbath]]* dzimtā grāfiste.

## Administratīvais iedalījums
Grāfiste sastāv no 7 metropoles boro.

## Atsauces

## Ārējās saites

* Birmingemas un Rietummidlendas fotogrāfijas
Ratlenda

**Ratlenda** (; ) ir ceremoniālā grāfiste un unitārā pašvaldība Anglijā, Apvienotajā Karalistē. Pēc platības tā ir mazākā no Anglijas vēsturiskajām grāfistēm. Rietumos un ziemeļos tā robežojas ar Lesteršīru, ziemeļaustrumos — ar Linkolnšīru un dienvidaustrumos — ar Northemptonšīru.

Tās lielākais garums no ziemeļiem uz dienvidiem ir tikai 29 kilometri; lielākais platums — 27,4 km. Pēc teritorijas mazākas ir tikai Bristole, Londonas Sitija un Vaitas sala.

## Atsauces

## Ārējās saites
Šropšīra

**Šropšīra** () ir ceremoniālā grāfiste un unitārā pašvaldība Anglijas rietumos, Rietummidlendas reģionā. Robežojas ar Velsu rietumos, kā arī ziemeļos ar Češīras, austrumos ar Stefordšīras un dienvidos ar Vusteršīras un Herefordšīras grāfistēm. Grāfestes tradicionālā galvenā pilsēta ir Šrūsberi, bet lielākā apdzīvotā vieta ir Telforda.

Grāfistē atrodas dzelzs tilts, kas kopā ar tā apkārtni ir UNESCO Pasaules mantojuma objekts. Tāpat grāfistē ir arī citas industriālas vietas ar lielu vēsturisko vērtību. Dienvidos apmēram ceturto daļu no grāfistes aizņem Šropšīras kalni ar parku. Savukārt grāfistes ziemeļrietumos uz robežas ar Velsu atrodas viens svarīgākajiem valsts dabas rezervātiem ar vislabāk saglabātajiem purviem Lielbritānijā. Lielbritānijas garākā upe Sevērna tek cauri grāfistei.

Šropšīra ar kopējo platību  ir lielākā valsts iekšzemes grāfiste.

Grāfistes zieda simbols ir apaļlapu rasene.

## Vēsture
Vēsturiski Šropšīras teritorija bija Velsas daļa; 5. gadsimtā pēc romiešu aiziešanas tā bija Povīsas karalistes sastāvā. 8. gadsimtā to iekaroja Mersijas karaliste. Viduslaikos Šropšīra tika uzskatīta par Anglijas un Velsas robežreģiona Velsiešu Markas daļu un tikai 16. gadsimta pirmajā pusē tika noteikta robeža starp Angliju un Velsu. Kā grāfiste Šropšīra izveidota 10. gadsimtā, sadalot sakšu Mersiju; vēstures avotos pirmoreiz minēta Anglosakšu hronikā 1006. gadā kā *Scrobbesbyrigscīr* — ‘Šrūsberi šīra’. 1888. gadā izveidota Šropšīras administratīvā grāfiste ar savu Salopas grāfistes padomi (*Salop County Council*) pēc ģrāfistes saīsinātā nosaukuma *Salop*.

1974. gadā tika izveidota **Salopas** nemetropoles grāfiste, bet jau 1980. gadā tai tika atgriezts vēsturiskais Šropšīras nosaukums. Grāfiste bija sadalīta sešos nemetropoles distriktos — Bridžnorta, Ziemeļšropšīra, Osvestri, Šrūsberi un Ačema, Dienvidšropšīra un Rīkina. 1998. gadā Rīkinas distrikts tika reorganizēts par Telfordas un Rīkinas unitāro pašvaldību.

### Šropšīras unitārā pašvaldība
2009. gadā atlikušie pieci nemetropoles distrikti (Bridžnorta, Ziemeļšropšīra, Osvestri, Šrūsberi un Ačema, Dienvidšropšīra) tika apvienoti un reorganizēti par Šropšīras unitāro pašvaldību.

Administratīvi unitāro pašvaldību veido 16 pilsētas: Šrūsberi (), Osvestri (), Mārketdreitona (), Bridžnorta (), Vaitčērča (), Ladlova (), Šifnala (), Vema (), Brouzli (), Čērčstretona (), Elsmīra (), Mačvenloka (), Kreivenārmsa (), Bišopskāsla (), Klana (), kā arī 172 lauku pagasti.

## Atsauces

## Ārējās saites

* Šropšīras padomes mājaslapa
Kembridžšīra

**Kembridžšīra** () ir ceremoniālā un nemetropoles grāfiste Anglijas dienvidaustrumos, ietilpst Anglijas Austrumu reģionā. Robežojas ziemeļos ar Linkolnšīru, austrumos — ar Norfolku un Safolku, dienvidos — ar Eseksu un Hārtfordšīru, bet rietumos — ar Bedfordšīru un Northemptonšīru. Grāfistes administratīvais centrs ir Kembridža, bet lielākā pilsēta — Pīterboro.

## Vēsture
left|thumb|250x250px|Vēsturiskās administratīvās robežas mūsdienu Kembridžšīras ceremoniālajā  grāfistē. Fonā redzamas vēsturiskās administratīvās grāfistes, 1965.–1974. gada īstermiņa apvienotās grāfistes ​​ar sarkanām kontūrām, bet mūsdienu nemetropoles grafiste, unitārā pašvaldība un distrikti — melnām kontūrām.
Pastardienas grāmatā 1086. gadā grāfiste minēta pēc tās agrākā nosaukuma kā **Grātbridžšīra** (*Grentebrigescire*)*.* Mūsdienu Kembridžšīras grāfistes teritorija veidota, apvienojot četras vēsturiskās grāfistes. 1888. gadā tika izveidotas atsevišķas Kembridžšīras, Īli salas, Hantingdonšīras grāfistes, kā arī Pīterboro soka, kas lai gan formāli piederēja Northemptonšīras grāfistei, bet faktiski tai kopš seniem laikiem bija ievērojama autonomija un tā veidoja patstāvīgu grāfistes līmeņa vienību. 1965. gadā tika apvienotas Kembridžšīra un Ili salu administratīvās grāfistes, izveidojot **Kembridžšīras un Īli salu** (*Cambridgeshire and the Isle of Ely*) grāfisti, bet Hantingdonšīru un Pīterboro apvienoja Hantingdonas un Pīterboro grāfistē. 1972. gadā abas grāfistes tika apvienotas izveidojot mūsdienu Kembridžšīras ceremoniālo un nemetropoles grāfisti. 1988. gadā Pīterboro tika reorganizēta par no Kembridžšīras nemetropoles grāfistes neatkarīgu unitāro pašvaldību. Kopš 2017. gada darbojas koordinējošā Kembridžšīras un Pīterboro apvienotā pārvalde (*Cambridgeshire and Peterborough Combined Authority*), kuras ofiss atrodas Hantingdonā. Tās vadībā ir tieši ievēlēts Kembridžšīras un Pīterboro mērs.

## Ārējās saites
Norfolka (grāfiste)

**Norfolka** () ir ceremoniālā un nemetropoles grāfiste Anglijā, Anglijas Austrumu reģionā. Robežojas ar Linkolnšīru ziemeļrietumos, Kembridžšīru dienvidrietumos un Safolku dienvidos. Krastus apskalo Ziemeļjūra un Voša līcis. Grāfistes administratīvais centrs un lielākā apdzīvotā vieta ir Noridža.

## Atsauces

## Ārējās saites

* Norfolkas pārvalde
Safolka

**Safolka** (; ) ir ceremoniālā un nemetropoles grāfiste Anglijas austrumos, ietilpst Anglijas Austrumu reģionā. Robežojas ar Norfolku, Kembridžšīru un Eseksu. Grāfistes krastus austrumos apskalo Ziemeļjūra. Safolkas administratīvais centrs un lielākā pilsēta ir Ipsviča, grāfistē atrodas arī Apvienotās Karalistes lielākā kravu pārvadājumu osta Fīlikstova. Loustofta, kas ir viena no lielākajām pilsētām Safolkā,  ir Apvienotās Karalistes galējā austrumu apdzīvotā vieta. Tajā atrodas arī galējais austrumu punkts Nespoints.

Par grāfistes ziedu ir izvēlēta dižā prīmula.

## Atsauces

## Ārējās saites

* Safolkas tūrisma informācijas mājaslapa
* Safolkas grāfistes pārvalde
Eseksa

**Eseksa** () ir ceremoniālā un nemetropoles grāfiste Anglijas dienvidaustrumos, Anglijas Austrumu reģionā. Robežojas ziemeļos ar Safolku un Kembridžšīru, rietumos — ar Hārtfordšīru, dienvidos — ar Kentu un Lielo Londonu. Austrumos un dienvidaustrumos krastus apskalo Ziemeļjūra un Temzas estuārs. Ceremoniālās grāfistes galvaspilsēta un nemetropoles grāfistes administratīvais centrs ir Čelmsforda, bet lielākā pilsēta — Sautendonsī.

## Vēsture
Grāfistes nosaukums cēlies agrīnajos viduslaikos no senangļu valodas *Ēastseaxe* — ‘austrumu sakši’ — Britānijā ieceļojušo sakšu austrumu ķēniņvalsts. Eseksas valsts pastāvēja Heptarhijas periodā no 527. līdz 825. gadam, kad to pakļāva Veseksa. 9.—10. gadsimtā izveidojās Eseksas grāfiste.

Administratīvā Eseksas grāfiste izveidota 1889. gadā. 1965. gadā daļa grāfistes teritorijas dienvidrietumos tika iekļauta Lielajā Londonā, kur tā reorganizēta piecos boro. 1974. gadā Eseksu reorganizēja par divlīmeņu nemetropoles grāfisti, iedalītu 14 nemetropoles distriktos. 1998. gadā Tarokas un Sautendonsī distriktus reorganizēja par no grāfistes padomes neatkarīgām unitārajām pašvaldībām.

## Ārējās saites
Hārtfordšīra

**Hārtfordšīra** (; ) ir ceremoniālā un nemetropoles grāfiste Anglijas dienvidaustrumos, Anglijas Austrumu reģionā. Robežojas dienvidos ar Lielo Londonu, rietumos — ar Bakingemšīru, ziemeļos — ar Bedfordšīru un Kembridžšīru, bet austrumos — ar Eseksu. Administrativi dalās desmit nemetropoles distriktos. Grāfistes administratīvais centrs ir Hārtforda, bet lielākā apdzīvotā vieta — Votforda.

## Vēsture
Grāfistes zemju apguve sākusies akmens laikmeta vidū. Pastāvīgas ļaužu apmetnes Hārtfordšīrā sāka veidoties bronzas laikmetā. Ķeltu ciltis zemes sāka apdzīvot dzelzs laikmetā. Grāfistes nosaukums pirmoreiz 866. gadā kā *Heorotfordscir*, bet Pastardienas grāmatā 1086. gadā tā minēta kā grāfiste ar deviņām kiligundām.

Sakarā ar Londonas teritoriālo paplašināšanos, Hartfordšīra pietuvojas Anglijas galvaspilsētai, un dēļ grāfistes ērtā ģeogrāfiskā izvietojuma, to sāka apdzīvot aristokrāti, kas uzlaboja grāfistes ekonomisko stāvokli. Rūpnieciskās revolūcijas laikā grāfiste attīstījās vēl vairāk un iedzīvotāju skaits pieauga. 1965. gadā Bārnetas un Īstbārnetas rajoni tika nodoti Londonai, bet Potersbāras rajons Hārtfordšīrai. No 1920. līdz 1980. gadu beigām Boremvudā atradās liels kinostudiju komplekss, kur ir filmētas filmu "Zvaigžņu kari" un "Indiana Džonss" epizodes. Mūsdienās darbojas tikai divas studijas, vienā no kurām tika filmētas visas "Harija Potera" cikla filmas.

## Ārējās saites

* 
* Grāfistes policijas mājaslapa
Bedfordšīra

**Bedfordšīra ** (; ) ir ceremoniālā grāfiste Anglijas austrumu centrālajā daļā. Ietilpst Anglijas Austrumu reģionā. Grāfiste robežojas ar Kembridžšīru ziemeļaustrumos, ar Hārtfordšīru dienvidaustrumos, ar Bakingemšīru rietumos un ar Northemptonšīru ziemeļos. Berdfordšīras grāfiste ir sadalīta trijās unitārās pašvaldībās: Bedfordā, Centrālajā Bedfordšīrā un Lūtonā. Bedfordšīras ceremoniālās grāfistes galvenā pilsēta ir Bedforda, bet lielākā apdzīvotā vieta — Lūtona.

## Ārējās saites
Vorikšīra

**Vorikšīra** (; ) ir ceremoniālā un nemetropoles grāfiste Anglijā, Rietummidlendas reģionā. Grāfistes administratīvais centrs ir Vorika, bet lielākā pilsēta ir Nanītona. Stretfordā pie Eivonas dzimis Viljams Šekspīrs.

Grāfiste ir sadalīta piecos distriktos: Ziemeļvorikšīra, Nanītona un Bedverta, Ragbi, Vorika un Stretforda pie Eivonas. Pašreizējās grāfistes robežas ir nostiprinātas 1974. gadā. Savukārt grāfistes vēsturiskajās robežās bija ietverta arī Koventri un Solihala, kā arī daļa Birmingemas.

## Atsauces

## Ārējās saites

* Vorikšīras grāfistes dome
* Vorikšīras koledžas mājaslapa
Northemptonšīra

**Northemptonšīra** () ir ceremoniālā grāfiste Anglijā, Austrummidlendas reģionā. Atrodas Anglijas vidusdaļā, robežojas ar astoņām citām grāfistēm — Vorikšīru, Lesteršīru, Ratlendu, Kembridžšīru, Bedfordšīru, Bakingemšīru, Oksfordšīru un Linkolnšīru. Robeža ar Linkolnšīru ir arī īsākā robeža starp grāfistēm Anglijā — tās garums ir 19 km. Grāfistes lielākā pilsēta un tradicionālā galvaspilsēta ir Northemptona.

Grāfistes lielākās apdzīvotās vietas ir Northemptona, Korbi, Keteringa, Velingboro, Rašdena un Deventri.

Par grāfistes simbolisko augu ir izvēlēta gaiļbiksīte.

## Vēsture
Vēstures avotos grāfiste pirmoreiz minēta Anglosakšu hronikās 1011. gadā kā *Hamtunscire*. Tagadējās robežās kopš 1965. gada, kad līdz tam Northemptonšīrai piederīgā Pīterboro soka tika pievienota jaunizveidotajai Hantingdonas un Pīterboro grāfistei. 1974. gadā ceremoniālās grāfistes robežās tika izveidota nemetropoles grāfiste, kas tika sadalīta septiņos distriktos — Dienvidnorthemptonšīra, Northemptona, Deventrija, Korbi, Austrumnorthemptonšīra, Keteringa un Velingboro. 2018. gadā Northemptonšīras grāfistes padome faktiski bankrotēja un 2021. gadā nemetropoles grāfisti reorganizēja par divām unitārajām pašvaldībām — Rietumnorthemptonšīru ar centru Northemptonā un Ziemeļnorthemptonšīru ar centru Korbi.

## Atsauces

## Ārējās saites
Bakingemšīra

**Bakingemšīra** (, ) ir ceremoniāla grāfiste un unitārā pašvaldība Anglijas dienvidaustrumu daļā, ietilpst Dienvidaustrumanglijas reģionā. Grāfiste robežojas ar Lielo Londonu dienvidaustrumos, ar Bārkšīru dienvidos, ar Oksfordšīru rietumos, ar Northemptonšīru ziemeļos, ar Bedfordšīru ziemeļaustrumos un ar Hārtfordšīru austrumos. Bakingemšīras ceremoniālā grāfiste iekļauj Bakingemšīras un Miltonkīnzas unitārās pašvaldības.

Bakingemšīras grāfistes centrs ir Eilsberi, bet lielākās pilsēta — Miltonkīnza un Haivikoma.

## Atsauces

## Ārējās saites
Oksfordšīra

**Oksfordšīra** (, ) ir ceremoniālā un nemetropoles grāfiste Anglijas dienvidu centrālajā daļā. Ietilpst Dienvidaustrumanglijas reģionā. Grāfiste robežojas ar Vorikšīru ziemeļrietumos, ar Northemptonšīru ziemeļaustrumos, ar Bakingemšīru austrumos, ar Bārkšīru dienvidos, ar Viltšīru dienvidrietumos un ar Glosteršīru rietumos.

Grāfistes kopējā platība ir 2 605 km², pēc 2021. gada datiem grāfistē dzīvo 687 524 iedzīvotāji. Pēc platības tā ir divdesmit otrā lielākā Lielbritānijas ceremoniālā grāfiste, bet pēc iedzīvotāju skaita tā ir trīsdesmit piektā lielākā Lielbritānijas grāfiste. Oksfordšīras administratīvais centrs un lielākā pilsēta ir Oksforda (162 100 iedzīvotāju), citas lielākās pilsētas ir Benberi (54 355) un Ebingdona pie Temzas (37 931). Administratīvi Oksfordšīras nemetropoles grāfiste dalās piecos distriktos.

## Ārējās saites
Glosteršīra

**Glosteršīra** () ir ceremoniālā un nemetropoles grāfiste Anglijas dienvidrietumos, Dienvidrietumanglijas reģionā. Robežojas rietumos ar Velsu, ziemeļos — ar Herefordšīru un Vusteršīru, ziemeļaustrumos — ar Vorikšīru, austrumos — ar Oksfordšīru, bet dienvidos — ar Viltšīru, Somersetu un Bristoli. Dienvidrietumos krastus apskalo Sevērnas estuārs. Grāfistes administratīvais centrs un lielākā pilsēta ir Glostera. Pašvaldību izpratnē Glosteršīras ceremoniālā grāfiste ietver Glosteršīras nemetropoles grāfisti ar 6 distriktiem un Dienvidglosteršīras unitāro pašvaldību.

## Ārējās saites
Somerseta

**Somerseta** (; ) ir ceremoniālā grāfiste un unitārā pašvaldība Anglijā, ietilpst Dienvidrietumanglijas reģionā. Grāfistes administratīvais centrs ir Tontona grāfistes dienvidos, bet lielākā pilsēta — Bāta. Somersetas ceremoniālā grāfiste robežojas ar Bristoles un Glosteršīras grāfistēm ziemeļos, Viltšīras grāfisti austrumos, Dorsetas grāfisti dienvidaustrumos un Devonas grāfisti dienvidrietumos. Ziemeļrietumos krastus apskalo Bristoles līcis. Administratīvi Somersetas ceremoniālā grāfiste iekļauj trīs unitārās pašvaldības — Bātu un Ziemeļaustrumu Somersetu, Somersetu un Ziemeļsomersetu.

Somerseta ir lauku grāfiste, ar nelieliem pauguriem, piemēram, ar Medipas kalniem, Kvantokas kalniem un Eksmūru, un ar lieliem, plašiem līdzenumiem, piemēram, ar Somersetas līdzenumiem. Somersetā ir atrastas liecības, ka šeit cilvēki dzīvojuši jau neolīta laikmetā. Ir atrastas arī romiešu un sakšu apmetnes.

## Administratīvais iedalījums
Somersetas administratīvā grāfiste izveidota 1889. gadā, tās centrs bija Bātas pilsētā. 1974. gadā administratīvajā reformā iepriekšējās grāfistes tika likvidētas un izveidotas divas divlīmeņu nemetropoles grāfistes — Eivona ziemeļos un Somerseta dienvidos. 1996. gadā Eivonas grāfiste tika likvidēta, tās distrikti tika pārdēvēti un reorganizēti: Bristoles pilsētu izdalījā patstāvīgā ceremoniālajā grāfistē, Ziemeļeivonu un Kingsvudu apvienoja un kā Dienvidglosteršīras distriktu pievienoja Glosteršīrai, Vansdaiku un Bātu apvienoja un tāpat kā Vudsprigu reorganizēja par unitārajām pašvaldībām un iekļāva Somersetas ceremoniālajā grāfistē kā Bātu un Ziemeļaustrumu Somersetu un Ziemeļsomersetu.

### Somersetas unitārā pašvaldība
2023. gadā Somersetas nemetropoles grāfisti reorganizēja, likvidējot tās četrus distriktus (Dienvidsomersetu, Somersetas Rietumus un Tontonu, Sedžmuru un Mendipu) un izveidoja vienlīmeņa Somersetas unitāro pašvaldību.

Somersetas unitārajā pašvaldībā ietilpst 23 pilsētas, no kurām lielākās ir Tontona (60 479 iedzīvotāji), Jovila (45 784), Bridžvotera (41 276) un Frūma (26 203), un 305 pagasti.

## Atsauces

## Ārējās saites

* Official Somerset Tourism website
* Somerset Council
* Somerset at GENUKI
* Somerset Day
Viltšīra

**Viltšīra** () ir ceremoniālā grāfiste un unitārā pašvaldība Anglijā, Dienvidrietumanglijas reģionā. Grāfistes kopējā platība ir . Tai nav izeja pie jūras un tā robežojas ar Dorsetas, Somersetas, Hempšīras, Glosteršīras, Oksfordšīras un Bārkšīras grāfistēm. Pašvaldību izpratnē ceremoniālā grāfiste iekļauj divas unitārās pašvaldības — Svindonu un Viltšīru. Viltšīras galvaspilsēta vēsturiski ir Viltona, kam par godu arī nodēvēta grāfiste, bet unitārās pašvaldības padome atrodas grāfistes pilsētā Troubridžā.

Viltšīrai raksturīgas augstas zemienes un plašas ielejas. Solsberijas līdzenumā atrodas Stonhendža, Eivberijas akmens apļi un citi vēstures pieminekļi, kā arī Britu armijas treniņu vietas. Solsberijas pilsētā atrodas viduslaiku katedrāle. Grāfistē atrodas Anglijas vēsturei svarīgas muižas, kas mūsdienās atvērtas tūristu apmeklējumiem.

## Vēsture
Kā administratīva un teritoriāla vienība Viltšīra izveidojusies ap 9. gadsimtu. Pirmoreiz minēta 878. gadā kā *Wiltunscire* — nosaukums cēlies no gadsimtu vecākās Viltonas pilsētas, kas līdz 11. gadsimtam bija grāfistes centrs.

1974. gadā administratīvās reformas rezultātā Viltšīra tika izveidota par divu līmeņu nemetropoles grāfisti ar pieciem distriktiem — Keneta, Ziemeļviltšīra, Solsberi, Rietumviltšīra un Temzdauna. 1997. gadā Temzdaunas distriktu reorganizēja par no nemetropoles grāfistes neatkarīgu unitāro pašvaldību un pārdēvēja pēc tās centra un lielākās pilsētas par Svindonu. 2009. gadā četri nemetropoles distrikti tika apvienoti un reorganizēti par Viltšīras unitāro pašvaldību.

Administratīvi Viltšīras unitārā pašvaldība iedalās Solsberi (40 302 iedzīvotāji) lielpilsētā, Čipenemas (35 800), Troubridžas (32 304), Vorminsteras (17 490), Kālnas (17 274), Divaizizas (17 005), Vestberi (14 709), Melkšemas (14 677), Koršemas (13 004), Rojalvutonbesetas (11 385), Eimsberi (10 724), Tidvortas (10 621), Bredfordas pie Eivonas (9402), Marlboro (8395), Mālmsberi (5380), Lageršolas (4427), Krikleidas (4227), Viltonas (3579), Mēras (2961), Lārkhilas (2733) pilsētās un 239 pagastos.

## Ārējās saites

* Viltšīras domes mājaslapa
* Viltšīras tūrisma vietne
Kenta

**Kenta** () ir ceremoniālajā un nemetropoles grāfiste Anglijas dienvidaustrumu daļā. Ietilpst Dienvidaustrumanglijas reģionā, robežojas ar Lielo Londonu ziemeļrietumos, ar Sari rietumos, ar Rietumsaseksu dienvidrietumos un ar Austrumsaseksu dienvidos. Grāfisti ziemeļos un austrumos apskalo Ziemeļjūra. Administratīvi Kentas ceremoniālā grāfiste iekļauj Medvejas unitāro pašvaldību un Kentas nemetropoles grāfisti, kas sīkāk iedalās 12 distriktos. Administratīvais centrs un lielākā pilsēta ir Meidstona.

Grāfistes kopējā platība ir 3 736 km², pēc 2024. gada datiem grāfistē dzīvo 1 931 684 iedzīvotāji. Pēc platības tā ir desmitā lielākā ceremoniālā grāfiste un sestā lielākā nemetropoles grāfiste. Pēc iedzīvotāju skaita tā ir piektā lielākā ceremoniālā grāfiste un vislielākā nemetropoles grāfiste.

## Vēsture
Kentas nosaukums cēlies no vārda *cantus*, kas nozīmē "kante" (mala, robeža). Romas impērijas laikā to dēvēja par *Cantium*, bet tās iedzīvotājus par kantiešiem (*Cantii*). 5. gadsimtā Kentā ieceļoja jiti un Heptarhijas periodā no 6. līdz 8. gadsimtam patāvēja Kentas ķēniņvalsts (*Cantaware Rīce*).

Pēc jitu kristīšanas Romas pāvests Gregors I 597. gadā pirmo Kenterberijas bīskapu iecēla mūku Augustīnu, kurš pievērsis kristietībai Kentas ķēniņu Etelbertu. Kenterberijas diecēze kļuva par Anglijas kristiešu centru.
Pēc Viljama Iekarotāja iebrukuma Kenta 1067. gadā kļuva par Anglijas grāfisti.

## Ārējās saites
Austrumsaseksa

**Austrumsaseksa** (, ) ir ceremoniālā un nemetropoles grāfiste Anglijas dienvidos, Dienvidaustrumanglijas reģionā. Grāfistes centrs ir Lūisa, lielākā pilsēta — Braitona un Hova. Austrumsaseksa izveidota 1865. gadā, sadalot vēsturisko Saseksas grāfisti. Tagadējās robežās reorganizēta 1974. gadā par nemetropoles un ceremoniālo grāfisti.

## Ārējās saites
Sari (Anglija)

**Sari** (; ) ir ceremoniālā un nemetropoles grāfiste Anglijas dienvidaustrumos. Austrumos robežojas ar Kentu, dienvidaustrumos — ar Austrumsaseksu, dienvidos — ar Rietumsaseksu, rietumos un dienvidrietumos — ar Hempšīru, ziemeļrietumos — ar Bārkšīru un ziemeļaustrumos — ar Lielo Londonu. Grāfistes formālā galvenā pilsēta ir Gilforda, bet administratīvais centrs — Raigeita. Ar 1,1 miljonu iedzīvotāju skaitu Sari ir viena no visblīvāk apdzīvotajām grāfistēm Dienvidaustrumanglijā.

## Atsauces

## Ārējās saites

* Sari grāfistes domes mājaslapa
* Sari interaktīvā karte 
* Izzini Sari vēsturi
Hempšīra

**Hempšīra** (; ) ir ceremoniālā un nemetropoles grāfiste Anglijas dienvidos, Dienvidaustrumanglijas reģionā. Grāfistes administratīvais centrs ir Vinčestera, lielāka pilsēta — Sauthemptona. Pašvaldību izpratnē Hempšīras ceremoniālā grāfiste ietver Hempšīras nemetropoles grāfisti ar 11 distriktiem un Portsmutas un Sauthemptonas unitārās pašvaldības.

## Ārējās saites
Vaitas sala

**Vaitas sala** (; ) ir ceremoniālā grāfiste un unitārā pašvaldība Anglijā. Aizņem salu Lamanšā, Lielbritānijas dienvidu piekrastē, no kuras krasta to šķir 8 km platais Solenta šaurums. Kopš Viktorijas laikmeta šī sala ir populāra atpūtas vieta un tajā atrodas arī viena no slavenākajām burāšanas bāzēm pasaulē — Kausa.

## Vēsture
Vaitas salas nosaukums zināms kopš Romas impērijas laikiem kā *Vectis* vai *Vecta*. Pastardienas grāmatā minēta kā *Wit*.

Sala apdzīvota kopš agrīnā paleolīta. Vēlīnajā dzelzs laikmetā salu apdzīvoja ķelti. Romiešu laikā šit netika dibinātas pilsētas, bet salā arheoloģiskajos izrakumos atrastas vismaz septiņu villu atliekas. Agrīnajos viduslaikos salā apmetās jiti. Alfrēda Lielā laikā 9. gadsimtā sala tika pievienota Anglijai un kā pēdējā Anglijas teritorija kristīta.

Vēsturiski Vaita ir daļa Hempšīras, par patstāvīgu administratīvo grāfisti kļuva tikai 1890. gadā, bet kopš 1974. gada tā ir patstāvīga ceremoniālā grāfiste. Kopš 1995. gada reorganizēta par unitāro pašvaldību.

## Galvenās pilsētas
* Ņūporta (*Newport*);
* Raida (*Ryde*);
* Kausa (*Cowes*); katru gadu šajā pilsētā notiek burāšanas festivāls; šī pilsēta ir mājvieta arī slavenajai burātājai Elenai Makartūrai;
* Sendouna (*Sandown*);
* Šenklina (*Shanklin*);
* Ventnora (*Ventnor*);

## Ārējās saites
Alluaudīts

__NOTOC__**Alluaudīts** (nosaukts franču kalnu inženiera Fransuā Alluauda (*Francois Alluaud*) vārdā) - diezgan rets minerāls. Atklāts 1848. gadā. Veido sēriju ar feroalluaudītu. Sinonīms - **hūnerkobelīts** (Huhnerkobelite'').

## Atradnes
Atrasts Apvienotajā Karalistē (Kornvola), Argentīnā, ASV (vismaz 21 atradne), Brazīlijā, Čehijā, Francijā (6 atradnes), Japānā, Kanādā, Marokā, Namībijā, Portugālē, Ruandā, Spānijā, Vācijā, Zimbabvē, Zviedrijā.

## Ārējās saites
* Mindat.org (angliski)
* Webmineral.org (angliski)
Bārkšīra

**Bārkšīras Karaliskā grāfiste** (, /ˈbɑːrkʃər, -ʃɪər/) ir ceremoniālā un nemetropoles grāfiste Anglijas dienvidu daļā, ietilpst Dienvidaustrumanglijas reģionā. Robežojas ar Oksfordšīru un ar Bakingemšīru ziemeļos, ar Lielo Londonu austrumos, ar Sari dienvidaustrumos, ar Hempšīru dienvidos un ar Viltšīru rietumos. Bārkšīras nemetropoles grāfistes centrs un lielākā pilsēta ir Redinga (300 tūkstoši iedzīvotāju). Citas lielākās pilsētas ir Slau (200 tūkstoši), Breknela (95 tūkstoši) un Meidenheda (77 tūkstoši).

Grāfistes kopējā platība ir 1263 km², pēc 2021. gada datiem grāfistē dzīvo 911 403 iedzīvotāji. Pēc platības tā ir četrdesmitā lielākā ceremoniālā grāfiste, bet pēc iedzīvotāju skaita tā ir divdesmit ceturtā lielākā.

## Vēsture
Saskaņā ar velsiešu mūka Asera 893. gadā sarakstīto karaļa Alfrēda biogrāfiju, Bārkšīra ieguvusi savu nosaukumu no buksusa meža *Bearroc* (ķeltu vārds, kas nozīmē ‘kalnains’). Šis mežs, iespējams, vairs nav saglabājies, atradās uz rietumiem no Frilšemas, netālu no Ņūberi.

Lielākā daļa grāfistes agrīnās vēstures fiksēta Abingdonas abatijas hronikās. Ilgstoši tās vēsture bija saistīta ar ziemeļos esošo Oksfordšīru. Redinga par grāfistes centru kļuva 1867. gadā, pārņemot administratīvās funkcijas no Oksfordšīrā esošās Ebingdonas. Pilnīgu patstāvību Bārkšīra ieguva tikai 1911. gadā.

Administratīvās reformas laikā 1974. gadā, kad Bārkšīra kļuva par nemetropoles grāfisti, tās robežas tika mainītas, iekļaujot Slau un Ītonu, bet zaudējot dažas teritorijas ziemeļos. 1998. gadā tika likvidēta grāfistes padome un distrikti kļuva par unitārajām pašvaldībām. Atšķirībā no citiem analoģiskiem gadījumiem, Bārkšīras nemetropoles grāfiste netika izformēta un tā saglabā savu karaliskās grāfistes (*royal county*) statusu.

## Iedalījums
}}}}|Rietumbārkšīra]]}}
|Redinga]]}}
|Vokingema]]}}
|Breknel-foresta]]}}
|Vindzora unMeidenheda]]}}
|Slau]]}}

|Breknelforesta||Breknela|||||| 
|-
|Redinga||Redinga||||||
|-
|Rietumbārkšīra||Ņūberi||161865||704.17||
|-
|Slau||Slau||||53.88||

|-
|Vindzora un Meidenheda||Vindzora, Meidenheda||153921||198.43||
|-
|Vokingema||Vokingema, Vudli||177500||178.98||
|-
!Kopā (grāfiste)!!Redinga!!911403!!1263!!
|}

## Atsauces

## Ārējās saites
Dorseta

**Dorseta** (; ), agrāk arī **Dorsetšīra** (*Dorsetshire*), ir ceremoniālā grāfiste un unitārā pašvaldība Anglijā, Dienvidrietumanglijas reģionā. Robežojas rietumos ar Devonu, ziemeļrietumos — ar Somersetu, ziemeļrietumos — ar Viltšīru, bet austrumos — ar Hempšīru. Dienvidos krastus apskalo Lamanša šaurums. Pašvaldību izpratnē ceremoniālā grāfiste iekļauj divas unitārās pašvaldības — Dorsetu un Bornmutu, Kraistčērču un Pūlu. Ceremoniālās grāfistes galvaspilsēta, kā arī Dorsetas unitārās pašvaldības administratīvais centrs ir Dorčestera, bet grāfistes lielākā pilsēta ir Bornmuta.

Dorsetā atrodas Juras laikmeta piekraste, kura ir iekļauta UNESCO Pasaules mantojuma sarakstā.

## Vēsture
Dorsetas administratīvā grāfiste ar savu grāfistes padomi pirmoreiz izveidota 1888. gadā; tās robežas lielākajā daļā sakrita ar Dorsetas vēsturiskās grāfistes robežām. 1974. gada 1. aprīlī Dorsetas grāfistē tika izveidota Dorsetas divlīmeņu nemetropoles grāfiste, kas iekļāva Bornmutas, Pūlas, Kraistčērčas, Veimutas un Portlendas, Rietumdorsetas, Ziemeļdorsetas, Pērbekas un Austrumdorsetas nemetropoles distriktus. 1997. gadā Bormnutas un Pūlas distriktus reorganizēja par no nemetropoles grāfistes neatkarīgām unitārajām pašvaldībām. 2019. gadā Bornmutu, Pūlu un Kraistčērčas distriktu apvienoja Bornmutas, Kraistčērčas un Pūlas unitārajā pašvaldībā, bet atlikušos piecus distriktus apvienoja Dorsetas unitārajā pašvaldībā.

Administratīvi Dorsetas unitārā pašvaldība iedalās 18 pilsētās — Veimuta (58 200 iedzīvotāji), Dorčestera (19 060), Fērndauna (17 839), Vervuda (14 852), Portlenda (12 844), Džilingema (11 756), Blendfordforuma (10 325), Svonidža (9601), Šērborna (9523), Braidporta (8332), Šaftsberi (7314), Vimbornminstera (6790), Čikerela (5515), Vērema (5496), Starminsterņūtona (4292), Laimrīdžisa (3671), Beminstera (3136), Stelbridža (2698), un 247 pagastos.

## Ārējās saites
Devona

**Devona** (; [ˈdɛvən]), vēsturiski arī **Devonšīra** (), ir ceremoniālā un nemetropoles grāfiste Anglijas dienvidrietumos. Grāfistes galvaspilsēta ir Eksetera, lielākā pilsēta — Plimuta. Pašvaldību izpratnē ceremoniālā grāfiste ietver Devonas nemetropoles grāfisti ar 8 distriktiem un divas unitārās pašvaldības — Plimutu un Torbeju. Devonā tiek audzēti kartupeļi, graudaugi un dārzeņi. Tā ir bagāta ar tādiem derīgajiem izrakteņiem kā alva, varš (ieguve vairāk nekā 35000 tonnu gadā), mangāns, dzelzs, sudrabs, akmeņogles, marmors, slāneklis un dažādas mālu šķirnes. Labi attīstīta zivsaimniecība un kuģubūve. Daudz līču, īpaši dienvidu krastā.

## Nemetropoles grāfiste
Devonas divlīmeņu nemetropoles grāfiste izveidota 1974. gada 1. aprīlī, iekļaujot 10 nemetropoles distriktus. 1998. gadā Plimuta un Torbeja tika izdalītas no nemetropoles grāfistes neatkarīgās unitārajās pašvaldībās.

## Ārējās saites